Havenyt.dk - Fra græsplæne til køkkenhave
Skrevet af: Søren Secher, 22. marts 2020 kl. 16.33
Er der en mulig genvej - forbi selv at skulle grave - til at fjerne græs, for at omdanne til køkkenhave?
I 15-16 år har jeg haft 40m2 køkkenhave på området, men for et par år siden, lod jeg den ligge hen. Nu er der græs. Det gravede jeg væk for 15-16 år siden, meeeen, med som tiden er gået, kunne jeg svært godt tænke mig at slippe for alt for meget gravearbejde.
Skrevet af: Doris Møller, 22. marts 2020 kl. 17.25
Hej Søren Secher
Jeg vil i år prøve at lægge kartofler på græsplænen. Folk, der har prøvet det, siger, at det giver gode kartofler, der knap nok behøver at blive rengjort!
www.havenyt.dk/artikler/koekkenhaven/groensager/kartofler/1567.html
Når kartoflerne er høstet, skulle du have den fineste havejord, som du næste år kan dyrke alle mulig andre ting i.
Skrevet af: F. Christensen, 22. marts 2020 kl. 18.21
Et minus ved at anlægge køkkenhave i græsplænen er, at smælderlarver de første par år kan æde af planterødderne, især kartofler er udsat.
Skrevet af: F. Christensen, 22. marts 2020 kl. 18.23
haveselskabet.dk/fra-graesplaene-til-kokkenhave
Skrevet af: Helle M., 22. marts 2020 kl. 19.30
Prøv at kigge på Charles Dowdings videoer på youtube, omkring nop-dig metoden. Særligt denne her:
www.youtube.com/watch?v=Mmv2zGfhG8w
Det går ud på at man simpelthen holde3r op med at grave, men i stdet for sørger for at dække jorden med f.x pap og kompost, så der ikke kommer lys tiul græs og ukrudt, og derefter planter.
Og metoden hedder No-dig, men kan ikke rette i ovenstående indslag
Skrevet af: Doris Møller, 22. marts 2020 kl. 19.34
Haveselskabets artikel handler tilsyneladende om en lidt anden metode end den, hvor man undlader at fjerne græsset først.
Hvis man lader græsset blive, spiser smælderlarverne vel først og fremmest græssets rødder – og ikke kartoflerne! Så kan jeg godt se, at man muligvis får et problem året efter, når græsset er væk, og man vil begynde at dyrke andre ting. Men hvis man til den tid sørger for at have en stor variation af planter, må noget vel lykkes!
Haveselskabet fortæller også, at man skal luge meget flittigt. Men det skulle jo overhovedet ikke være nødvendigt, hvis man lægger et 30 cm tykt lag af kompost og halm oven på kartoflerne. Man skal hverken luge eller hyppe.
Jeg kan godt se, at det næsten lyder for godt til at være sandt. I øvrigt har jeg slet ikke halm, men jeg håber at kunne klare mig med visne blade, afklip af citrontimian og andre småkviste.
Skrevet af: Søren Secher, 22. marts 2020 kl. 21.32
Mange tak &#128522;
Skrevet af: Sofus Ryge Petersen, 23. marts 2020 kl. 20.08
Jeg har for nogle år siden brugt tricket med pap og så et lag kompost ovenpå. Det virkede fremragende, og jeg har altså ikke bemærket problemer med larver, så det er ikke noget der med nødvendighed kommer bare fordi der har været græs.
Efter det første år er jorden fin og løs hele vejen ned i det gamle græslag.
Skrevet af: Søren D., 23. marts 2020 kl. 21.14
Ved ikke om denne artikel kan bruges eller om det bare er gentagelser. www.havenyt.dk/artikler/koekkenhaven/anlaeg_og_inspiration/982.html
Skrevet af: Doris Møller, 24. marts 2020 kl. 9.03
Hvis man vil i gang med at dyrke kartofler på græsplænen med det samme – altså om to-tre uger, når jorden er varm nok – så skal man ikke lægge pap på, for kartoffelspirerne vil aldrig kunne bore sig op gennem pap!
Det er udmærket at tildække en græsplæne med pap eller gamle tæpper, eller hvad man nu har, hvis det bare drejer sig om at få græsset til at gå ud. Men jeg fik det indtryk, at Søren Secher ville i gang med det samme – uden de store forberedelser. Og derfor synes jeg, at tricket med at få kartofler til at gro på plænen lyder som en god ide.
Men man kan jo gøre begge dele, hvis man vil have en stor køkkenhave: lægge pap og gamle tæpper over en del af stykket, med henblik på at få græsset til at gå ud, sådan at man kan dyrke noget til næste år OG sætte kartofler med det samme på en anden del og lægge kompost og halm over i en tykkelse på ca. 30 cm.
Skrevet af: F. Christensen, 24. marts 2020 kl. 9.37
Jeg har forsøgt at dyrke kartofler som man gør i Irland ved at vippe græstørv op og lægge kartofler under - det gik ikke.
Skrevet af: Doris Møller, 24. marts 2020 kl. 10.25
Ja, men sådan skal man jo netop ikke gøre! Man skal slet ikke fjerne græsset, men blot lægge kartoflerne på græsplænen, med god kontakt til underlaget. Derefter kompost og halm over i et lag på 30 cm. Der skal ikke luges, og der skal ikke hyppes.
Skrevet af: F. Christensen, 24. marts 2020 kl. 10.40
Det er bare fordi jeg undre mig over at man kan bruge metoden med succes i Irland men ikke herhjemme - jorden i Irland må være forskellig i forhold til vores, eller osse er de ikke så plaget af skadedyr.
Skrevet af: Doris Møller, 24. marts 2020 kl. 10.52
Helt ærligt, så undrer det ikke mig, at små kartoffelspirer ikke kan trænge gennem den græstørv, du lagde oven på dem ;-)
Hvorfor det skulle kunne lade sig gøre i Irland, kan jeg ikke sige.
Skrevet af: Lone Brems, 24. marts 2020 kl. 16.14
Her er lidt nørderi - en fin instruktion og illustration af hvordan man gør det der med kartofler på færøerne:
atlantbib.org/fo/epli-%C3%AD-føroyum?sourcelang=da&comparelang=da&page=4
PS - Det ser ud som om der anvendes kunstgødning - men man kunne jo forsøge sig med pilleret øko-gødning i stedet for....
Skrevet af: Lars Holt, 24. marts 2020 kl. 17.11
Du skal lægge pappet under kartoflerne, og ikke over. Så vil det gå bedre.
Pappet skal hindre græsplænen, med hvad den kan indeholde, i at vokse op i kartoffelbedet.
Skrevet af: F. Christensen, 24. marts 2020 kl. 19.25
Er alt bølgepap limet sammen med majsstivelse, eller kan man risikere der osse er kemisk lim i pap?
Skrevet af: F. Christensen, 24. marts 2020 kl. 19.35
Flot færøsk kartoffelmark, interessant kartoffelsort Oleva da den er resistent mod nematoder.
Skrevet af: F. Christensen, 24. marts 2020 kl. 19.47
..osse med kompost
Skrevet af: Doris Møller, 25. marts 2020 kl. 8.32
Det er pænt af dig, men NEJ, jeg vil ikke lægge pap under kartoflerne ;-)
Jeg følger de råd, som folk med erfaringer med denne slags dyrkning, giver. Der nævnes udtrykkeligt, at kartoflerne skal lægges direkte på græsplænen, med god kontakt til underlaget.
Jeg bringer igen link til Havenyts artikel om emnet:
Samt denne video fra Youtube:
www.youtube.com/watch?v=meMwlM7FSL0
Skrevet af: F. Christensen, 25. marts 2020 kl. 9.01
Findes der mon en slags "tørvekniv" i handlen til at skrælle store græstørv af med? Jeg tænker det i såfald var noget nemmere end med skovl og spade.
Skrevet af: F. Christensen, 26. marts 2020 kl. 8.46
Ja det gør det - nemlig en mekanisk græstørveskræller.
Skrevet af: Lars Holt, 26. marts 2020 kl. 15.43
Jeg sagde blot, at du ikke skulle lægge pap over kartoflerne. Det var jo det, du antydede.
Nyt svar til emnet »Fra græsplæne til køkkenhave«
Her er du: Forsiden > Forum > Køkkenhaven > Fra græsplæne til køkkenhave